Ján Čipka (advokát)

Ján Čipka (* 8. december 1823, Brezno† 29. január 1902, Brezno) bol slovenský advokát, verejný činiteľ a podnikateľ.

 Životopis 
Jeho otec bol Ján Čipka (17841850), matka Zuzana rod. Piscatorisová a jeho manželka bola Ema rod. Chalupková. Študoval v Miskolci, na evanjelickom lýceu v Kežmarku a v Levoči, právo na Kolégiu v Prešove, do 1846 techniku vo Viedni.

Advokát, podnikateľ a statkár v Brezne, 1849 podslúžny. Založil Nástrojársky hámor v Brezne a v Topoľčanoch a na Gemeri vlastnil oceľové kovospracujúce dielne, obhospodaroval množstvo pôdy. Člen slovenských študentských spolkov, Tatrína, potom Stáleho národného výboru zvoleného v 1861 na Memorandovom zhromaždení v Martine, kde venoval 1000 zl. na pripravovanú Maticu slovenskú. Zakladajúci člen a člen prvého výboru Matice slovenskej, 1863 člen deputácie Matice slovenskej u cisára vedenej Štefanom Moyzesom. Podporovateľ slovenských národných podujatí, neskôr člen Slovenskej národnej strany, 1900 v tzv. banskobystrickom procese so slovenskými národovcami odsúdený na 2 mesiace väzenia. Jeho pričinením pôsobila v Brezne ustanovizeň Vzájomná pomocnica, ktorá pomáhala pospolitému ľudu Horehronia. Publikoval v Slovenských národných novinách a v Priateľovi ľudu.

 Literatúra 
 Slovenský biografický slovník

 Externé odkazy 

 Záznam o narodení a krste v matrike riadok 117 - farnosť Brezno; pokrstený ako Joannes Vilhelmus Csipkay

Kategória:Slovenskí podnikatelia
Kategória:Slovenskí advokáti
Kategória:Osobnosti Evanjelického kolégia v Prešove
Kategória:Osobnosti Matice slovenskej
Kategória:Osobnosti z Brezna